cyanic-selkie/wikianc huggingface dataset:
গৌরীহর রাজ্য
গৌরীহর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী গৌরীহর গ্রামটি বর্তমানে মধ্যপ্রদেশ রাজ্যে ছত্তরপুর জেলায় অবস্থিত।
ইতিহাস
১৮০৭ খ্রিস্টাব্দে অজয়গড় রাজ্য ভেঙে তৈরী হয় নতুন গৌরীহর রাজ্য৷ রাজ্যটি ১৮৪ বর্গ কিলোমিটার জুড়ে বিস্তৃত ছিলো এবং ১৯০১ খ্রিস্টাব্দের জনগণনা অনুসারে এটির জনসংখ্যা ছিলো ৭,৭৬০ জন৷ ১৮০৭ খ্রিস্টাব্দে রাজারাম এই রাজ্যের প্রথম শাসক ছিলেন৷ রাজা প্রতাপ সিং জুদেব ১৯৫০ খ্রিস্টাব্দের পয়লা জানুয়ারি তারিখে ভারতীয় অধিরাজ্যে যুক্ত হওয়ার সম্মতিপত্রে স্বাক্ষর করেন৷ মহারাজা চন্দ্রভানু সিং জুদেব ছিলেন গৌরীহর রাজ্যের শেষ রাজা৷
শাসকবর্গ
গৌরীহর দেশীয় রাজ্যের শাসকগণ প্রাথমিকভাবে 'সর্দার সওয়াই' এবং ১৮৫৯ খ্রিস্টাব্দে থেকে 'রাও' উপাধিতে ভূষিত হতেন৷
কোসাইনের সূত্র
[[File:Triangle_with_notations_2.svg|ডান|থাম্ব|চিত্র 1 – একটি ত্রিভুজ। কোণ
α
(বা
A
),
β
), এবং
C
,
b
c
বাহুর বিপরীত।]]
ত্রিকোণমিতিতে, কোসাইনের সূত্র ( কোসাইন সূত্র, কোসাইন নিয়ম বা আল-কাশির উপপাদ্য নামেও পরিচিত ) কোনো ত্রিভুজের একটি কোণের কোসাইনের সাথে বাহুর দৈর্ঘ্যের সম্পর্ক নির্দেশ করে। চিত্র 1-অনুসারে, ত্রিভুজের কোসাইন সূত্র হলো
γ
a
এবং
এর বাহুর মধ্যবর্তী এবং
বাহুর বিপরীত কোণকে নির্দেশ করে। একই চিত্রের জন্য, অন্য দুটি সম্পর্ক সাদৃশ্যপূর্ণ:
ব্যারাকপুর মহকুমা
ব্যারাকপুর মহকুমা পশ্চিমবঙ্গের উত্তর চব্বিশ পরগনা জেলার একটি মহকুমা। এই মহকুমা ষোলোটি পুরসভা (কাঁচড়াপাড়া, হালিশহর, নৈহাটি, ভাটপাড়া, গারুলিয়া, ব্যারাকপুর, উত্তর ব্যারাকপুর, নিউ ব্যারাকপুর, টিটাগড়, খড়দহ, পানিহাটি, কামারহাটি, বরানগর, দমদম, উত্তর দমদম ও দক্ষিণ দমদম), একটি ক্যান্টনমেট বোর্ড (ব্যারাকপুর ক্যান্টনমেন্ট), একটি সেন্সাস টাউন (ইছাপুর প্রতিরক্ষা এস্টেট) এবং ব্যারাকপুর-১ ও ব্যারাকপুর-২ ব্লক নিয়ে গঠিত। উক্ত ব্লকদুটিতে আবার নয়টি সেন্সাস টাউন এবং ১৪টি গ্রাম পঞ্চায়েত রয়েছে। মহকুমার সদর ব্যারাকপুর।
এলাকা
কাঁচরাপাড়া, হালিশহর, নৈহাটি, ভাটপাড়া,কেউটিয়া গারুলিয়া, ব্যারাকপুর, উত্তর ব্যারাকপুর, নিউ ব্যারাকপুর, টিটাগড়, খড়দহ, পানিহাটি, কামারহাটি, বরানগর, দমদম, উত্তর দমদম ও দক্ষিণ দমদম পুরসভা এলাকা, ব্যারাকপুর ক্যান্টনমেন্ট ও ইছাপুর প্রতিরক্ষা এস্টেট সেন্সাস টাউন ছাড়াও এই মহকুমায় ব্যারাকপুর-১ ও ব্যারাকপুর-২ ব্লকের অধীনে নয়টি সেন্সাস টাউন এবং ১৪টি গ্রাম পঞ্চায়েত রয়েছে। মহকুমার সেন্সাস টাউনগুলির নাম হল: পাল্লাদহ,পলাশি ,নাগদহ,ইছাপুর প্রতিরক্ষা এস্টেট, জেটিয়া, বালিবাড়া,গড়শ্যামনগর, কাউগাছি,দোগাছিয়া, জাফরপুর, তালবাঁধা, নোয়াপাড়া,পলতাপাড়া,মুড়াগাছা, পাটুলিয়া, রুইয়া ও চাঁদপুর। মহকুমার একমাত্র ক্যান্টনমেন্ট বোর্ডটি হল ব্যারাকপুর ক্যান্টনমেন্ট।
ব্যারাকপুর-১ ব্লক
ব্যারাকপুর-১ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: জেটিয়া, কৌগাছি-১, মাঝিপাড়া-পলাশি, পানপুর-কেউটিয়া, কাঁপা-চাকলা, কৌগাছি-২, মামুদপুর, শিবদাসপুর। এই ব্লকের অন্তর্গত তিনটি সেন্সাস টাউন হল জেটিয়া, গড়শ্যামনগর ও কৌগাছি। ব্লকের চারটি থানা হল বীজপুর, নৈহাটি, জগদ্দল ও নোয়াপাড়া। ব্লকের সদর পানপুর।
ব্যারাকপুর-২ ব্লক
ব্যারাকপুর-২ ব্লকের গ্রামাঞ্চল ছয়টি গ্রাম পঞ্চায়েত নিয়ে গঠিত। এগুলি হল: বন্দীপুর, বিলকান্দা-২, পাটুলিয়া, বিলকান্দা-১, মোহনপুর ও সেউলি। এই ব্লকে ছয়টি সেন্সাস টাউন রয়েছে। যথা, জাফরপুর, তালবাঁধা, মুড়াগাছা, পাটুলিয়া, রুইয়া ও চাঁদপুর। ব্লকের তিনটি থানা হল টিটাগড়, খড়দহ ও ঘোলা। ব্লকের সদর কর্ণমাধবপুর।
বিধানসভা কেন্দ্র
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে কাঁচড়াপাড়া ও হালিশহর পুরসভা দুটি নিয়ে বীজপুর বিধানসভা কেন্দ্র গঠিত হয়েছে। নৈহাটি পুরসভা এবং ব্যারাকপুর-১ ব্লকের জেটিয়া, কাঁপা-চাকলা, মাঝিপাড়া-পলাশি ও শিবদাসপুর নিয়ে নৈহাটি বিধানসভা কেন্দ্র গঠিত। ভাটপাড়া পুরসভার ১ থেকে ১৭ নং ওয়ার্ডগুলি নিয়ে ভাটপাড়া বিধানসভা কেন্দ্র গঠিত। ভাটপাড়া পুরসভার ১৮ থেকে ৩৫ নং ওয়ার্ড, ব্যারাকপুর-১ ব্লকের কৌগাছি-১, পানপুর-কেউটিয়া, কৌগাছি-২ ও মামুদপুর গ্রাম পঞ্চায়েত চারটি নিয়ে জগদ্দল বিধানসভা কেন্দ্র গঠিত। উত্তর ব্যারাকপুর ও গারুলিয়া পুরসভা, ইছাপুর প্রতিরক্ষা এস্টেট সেন্সাস টাউন, ব্যারাকপুর ক্যান্টনমেন্ট এবং ব্যারাকপুর-২ ব্লকের মোহনপুর ও সেউলি গ্রাম পঞ্চায়েত নিয়ে নোয়াপাড়া বিধানসভা কেন্দ্র গঠিত। ব্যারাকপুর ও টিটাগড় পুরসভা নিয়ে ব্যারাকপুর বিধানসভা কেন্দ্র গঠিত। খড়দহ পুরসভা, পানিহাটি পুরসভার ১৫, ১৮ থেকে ২১ ও ৩৫ নং ওয়ার্ড এবং ব্যারাকপুর-২ ব্লকের বন্দীপুর, বিলকান্দা-১, বিলকান্দা-২ ও পাটুলিয়া গ্রাম পঞ্চায়েত চারটি নিয়ে খড়দহ বিধানসভা কেন্দ্র গঠিত। উত্তর দমদম ও নিউ ব্যারাকপুর নিয়ে দমদম উত্তর বিধানসভা কেন্দ্র গটিত। পানিহাটি পুরসভার ১ থেকে ১৪, ১৬, ১৭, ২২ থেকে ৩৪ নং ওয়ার্ডগুলি নিয়ে পানিহাটি বিধানসভা কেন্দ্র গঠিত। কামারহাটি পুরসভার ১ থেকে ১৬ ও ২১ থেকে ৩৫ নম্বর ওয়ার্ডগুলি নিয়ে কামারহাটি বিধানসভা কেন্দ্র গঠিত। কামারহাটি পুরসভার ১৭ থেকে ২০ নং ওয়ার্ডগুলি এবং সমগ্র বরানগর পুরসভা নিয়ে বরানগর বিধানসভা কেন্দ্র অবস্থিত। দক্ষিণ দমদম পুরসভার ১ থেকে ১৭ নং ওয়ার্ড ও সমগ্র দমদম পুরসভা নিয়ে দমদম বিধানসভা কেন্দ্র গঠিত। দক্ষিণ দমদম পুরসভার ১৯, ২০, ২৮ থেকে ৩৫ নং ওয়ার্ডগুলি বিধাননগর বিধানসভা কেন্দ্রের অন্তর্গত। অন্যদিকে এই পুরসভার ১৮, ২১ থেকে ২৭ নং ওয়ার্ডগুলি রাজারহাট গোপালপুর বিধানসভা কেন্দ্রের অন্তর্গত। বীজপুর, নৈহাটি, ভাটপাড়া, জগদ্দল, নোয়াপাড়া ও ব্যারাকপুর বিধানসভা কেন্দ্রগুলি ব্যারাকপুর লোকসভা কেন্দ্রের অন্তর্গত। অন্যদিকে খড়দহ, পানিহাটি, কামারহাটি, বরানগর,উত্তরদমদম,দমদম ও রাজারহাট গোপালপুর দমদম লোকসভা কেন্দ্রের অন্তর্গত।
এয়ার ফোর্স বেস
ব্যারাকপুর এয়ার ফোর্স স্টেশন একটি ভারতীয় বিমানবাহিনীর ঘাঁটি | এটি প্রাচীনতম ঘাঁটিগুলির একটি । এখানে একটি মিল এমআই-১৭ স্কোয়াড্রনের ভিত্তি অবস্থিত ।
কার্তিক থিরুনাল লক্ষ্মী বাই
মহারানি কার্তিক থিরুনাল লক্ষ্মী বাই (১৯১৬ - ২০০৮) ত্রিবাঙ্কুরের শেষ শাসক মহারাজা শ্রী চিথিরা থিরুনাল বলরামা বর্মা এবং তাঁর উত্তরসূরি শ্রী উথ্রাডম থিরুনাল মার্থান্ডা বর্মার একমাত্র বোন ছিলেন। ত্রিবাঙ্কুর রাজ্যে মাতৃসূত্রের অধীনে মারুমাক্কাথায়ম প্রচলিত উত্তরাধিকার ব্যবস্থায়, সিংহাসনের উত্তরাধিকারী ছিলেন তাঁর সন্তানরা। তাই ত্রিবাঙ্কুর রাজ দরবারে তাঁর একটি বিশেষ স্থান ছিল, তিনি মহারাজার পত্নীদের থেকে ঊর্ধ্বতন ছিলেন, এবং তাঁর নিজের অধিকারেই তাঁকে আত্তিঙ্গলের রানি বলা হত। ২০১৩ সালে, তাঁর একমাত্র জীবিত পুত্র ত্রিবাঙ্কুরের মহারাজা হিসাবে যথাযথভাবে উত্তরাধিকারী হন এবং মূলম থিরুনাল রামা বর্মা নামে পরিচিত হন।
রাজকীয় বিবাহ
কার্তিক থিরুনাল ১৬ বছর বয়সী হওয়ার সাথে সাথে, তাঁর বিবাহ দেবার সিদ্ধান্ত হয়। সাধারণত, কোয়ি থামপুরানদের বেছে নেওয়া হত ত্রিবাঙ্কুরের রাজকুমারী এবং রানির পাত্র হিসেবে। উথ্রাদম থিরুনালের বক্তব্য অনুসারে, মহারাজা শ্রী চিথিরা থিরুনাল এবং সেতু পার্বতী বাই কোয়ি থামপুরানদের শ্রেষ্ঠত্বকে উপেক্ষা করেছিলেন এবং পুঞ্জর প্রাসাদের পি আর গোদাবর্মা রাজা নামে এক অভিজাত যুবককে পাত্র হিসেবে পছন্দ করেছিলেন। মহারাজা মনে করেছিলেন যে এই ভিন্ন পছন্দই তাঁর বোনের জন্য উপযুক্ত জীবনসঙ্গী হবে এবং তাঁরা প্রথমবারের মতো পুঞ্জর রাজকীয় ঘর থেকে একজন পাত্রকে বেছে নিয়েছিলেন।
যখন পি আর রামবর্মা রাজা, (কার্তিকা থিরুনালের মাসির স্বামী), কৌদিয়ার প্রাসাদ পরিদর্শন করেছিলেন, কার্তিক থিরুনালের সম্ভাব্য স্বামী হিসেবে তিনি তাঁর ছোট ভাই গোদাবর্মা রাজার (কর্ণেল জি. ভি. রাজা, পি. আর. গোদাবর্মা রাজা নামেও পরিচিত ছিলেন) নামটি সামনে রেখেছিলেন। গোদাবর্মা রাজা যিনি পরে "কেরালা ক্রীড়া ও পর্যটনের রাজা" হিসাবে অমর খ্যাতি অর্জন করেছিলেন, এই প্রস্তাবের সময় তিনি ডাক্তারিতে ডিগ্রি অর্জনের জন্য মাদ্রাজে অধ্যয়নরত ছিলেন। ১৯৩৩ সালে তাঁদের দুজনের দেখা হয়েছিল। গোদাবর্মা কার্তিক থিরুনালের সাথে বিবাহের প্রস্তাব গ্রহণ করেন এবং তখনই নিজের শিক্ষা গ্রহণ বন্ধ করে দেন। কার্তিক থিরুনালের পরিবারও অনুমোদন দেয়, এবং এইভাবে বিবাহ ঘোষণা করা হয়। এই প্রথমবার ত্রিবাঙ্কুর রাজকুমারী কোয়ি থামপুরান ছাড়া অন্য কাউকে বিবাহ করেছিলেন। পুঞ্জর রাজপরিবারকে পাণ্ড্য রাজবংশের বংশধর বলে মনে করা হয়।
পাল্লীকেট্টুর (ত্রিবাঙ্কুর রাজকুমারীর বিবাহ) প্রস্তুতি ১৯৩৩ সালেই শুরু হয়েছিল। সুন্দর বিলাসম প্যালেসে বিশাল বিবাহের স্থান তৈরি করা হয়েছিল। বিবাহের জন্য অনেক বিশিষ্ট ভারতীয় রাজকীয়দের আমন্ত্রণ জানানো হয়েছিল এবং এই বিবাহ একটি জমকালো ব্যাপার ছিল। ১৯৩৪ সালের ২৪শে জানুয়ারি ১৭ বছর বয়সী কার্তিক থিরুনাল এবং ২৬ বছর বয়সী গোদাবর্মা রাজার বিবাহ সম্পন্ন হয়েছিল। রাজকীয় দম্পতি তাঁদের মধুচন্দ্রিমার জন্য কোভালামে অবস্থান করেছিলেন এবং এই সময়েই, গোদাবর্মা রাজা, স্থানটির সৌন্দর্যে অভিভূত হয়ে কোভালামকে একটি পর্যটন কেন্দ্র হিসেবে গড়ে তোলার এবং প্রচার করার সিদ্ধান্ত নেন। তাদের বিয়ের পর, জি. ভি. রাজা ত্রিবাঙ্কুর রাজ্য বাহিনীতে (সেনাবাহিনী) যোগদান করেন এবং একজন লেফটেন্যান্ট কর্নেল ও নায়ার ব্রিগেডের (ত্রিবাঙ্কুর রাজার দেহরক্ষী) কমান্ডিং অফিসারদের একজন হিসেবে কাজ শুরু করেন।
দম্পতির চার সন্তান ছিল, ইলিয়ারাজা (সিংহাসনের উত্তরাধিকারী) আভিত্তম থিরুনাল রামা বর্মা (১৯৩৮ - ১৯৪৪, বাতজনিত হৃদরোগে ছয় বছর বয়সে মারা যায়), পুয়াম থিরুনাল গৌরী পার্বতী বাই (১৯৪১), অস্বতী থিরুনাল গৌরী লক্ষ্মী বাই (১৯৪৫) এবং শ্রী মূলম থিরুনাল রামা বর্মা (১৯৪৯), যিনি ছিলেন ত্রিবাঙ্কুরের খেতাবী মহারাজা ও ত্রিবাঙ্কুর রাজপরিবারের প্রধান এবং শ্রী পদ্মনাভস্বামী মন্দিরের সর্বোচ্চ অভিভাবক ও রক্ষক। তাঁর প্রয়াত ভাগ্নে, রাজকুমার আভিত্তম থিরুনালের স্মরণে, মহারাজা চিথিরা থিরুনাল বলরামা বর্মা তিরুবনন্তপুরমে এসএটি হাসপাতাল তৈরি করেছিলেন।
পুরো উপাধি
মহামান্য শ্রী পদ্মনাভসেবিনী ভাঞ্চিধর্মা বর্ধিনী রাজা রাজেশ্বরী মহারাণী কার্তিকা থিরুনাল লক্ষ্মী বাই, আত্তিঙ্গল মুথা থামপুরান এবং ত্রিবাঙ্কুরের মহারানি।
অপেক্ষা (২০১০-এর চলচ্চিত্র)
অপেক্ষা আবু সাইয়ীদ পরিচালিত ২০১০ সালের বাংলাদেশী নাট্য চলচ্চিত্র। ছবিটির কাহিনি, চিত্রনাট্য ও সংলাপ লিখেছেন আবু সাইয়ীদ নিজেই। এতে অভিনয় করেছেন মিরানা জামান, জয়ন্ত চট্টোপাধ্যায়, তিনু করিম, উজ্জল মাহমুদ, মিঠু বর্মণ, নার্গিস প্রমুখ।
ছবিটির মূল বিষয়বস্তু হল জঙ্গিবাদ। ছবিটি ২০১০ সালের ৩১ ডিসেম্বর বাংলাদেশের ঢাকা ও রাজশাহীতে মুক্তি পায়। চলচ্চিত্রটি ২০১১ সালের সেপ্টেম্বর মাসে রাশিয়ার কাজান আন্তর্জাতিক চলচ্চিত্র উৎসব-এ প্রতিযোগিতা বিভাগে প্রদর্শিত হয়।
কাহিনি সংক্ষেপ
কোন এক দূর গ্রামে এক বৃদ্ধা তার একমাত্র নাতীর ফিরার অপেক্ষায় দিন গুনছে। তার নাতী রবিউল শহরে থাকে। তার ইচ্ছা সে একদিন বড় গায়ক হবে। শহর থেকে কেউ গ্রামে ফিরলে সে তাকে জিজ্ঞাসা করে তার নাতীর খোঁজ জানে কিনা। তার শত অনুরোধের পর তার এক প্রতিবেশী তার নাতীর কাছে একটি চিঠি লিখে। চিঠিতে তাকে নিয়ে তার দাদীর উদ্বেগের কথা জানায়।
অপরদিকে রঞ্জু একই শহরে একটি কলেজে পড়ে। সে একটি ইসলামী জঙ্গী দলের সদস্য। তারই এক বোমা হামলায় নিহত হয় রবিউলসহ আরও অনেকে। রঞ্জুর পিতামাতা তার এই কুকীর্তির কথা জানতে পারে। অন্যদিকে দাদী একমাত্র নাতীর মৃত্যুর শোকে স্মৃতিভ্রষ্ট হয়ে যায়। সে তার নাতীর মৃত্যুর কথা ভুলে যায় এবং একের পর এক চিঠি লিখে তার নাতীর কাছে। শুরু হয় তার নাতী ফিরে আসার অন্তহীন অপেক্ষা। রঞ্জুর পিতামাতাও রঞ্জুর খোঁজ করে।
নির্মাণ
২০০৬ সালে পরিচালক আবু সাইয়ীদ চলচ্চিত্রটি নির্মাণের পরিকল্পনা করেন। ২০০৯ সালে চিত্রনাট্য লেখা সম্পন্ন করে। ২০১০ সালের মার্চ থেকে বগুড়ার ধুনট অঞ্চলে ছবিটির শ্যুটিং শুরু হয় এবং শ্যুটিং চলে টানা ২৮ দিন। এর আগেও তিনি তার ৩টি চলচ্চিত্র কিত্তনখোলা, শঙ্খনাদ ও বাঁশির শ্যুটিং ধুনটে করেন। এ প্রসঙ্গে আবু সাইয়ীদ বলনে, এটা আমার নিজের এলাকা। তাই কাজ করতে খুব স্বচ্ছন্দ অনুভব করি। তার আগের নির্মিত ৫টি চলচ্চিত্র ৩৫মিমি সেলুলয়েডে নির্মাণ করেন। ফলে এটি তার নির্মিত প্রথম ডিজিটাল ফরম্যাটের চলচ্চিত্র।
মুক্তি
অপেক্ষা চলচ্চিত্রটি ২০১০ সালের ৩১ ডিসেম্বর বাংলাদেশের ঢাকার বলাকা ও রাজশাহীর উপহার সিনেমা হলে সীমিত পরিসরে মুক্তি পায়।
হোম ভিডিও
২০১৫ সালের ৪ অক্টোবর জি সিরিজের ব্যানারের অপেক্ষা ছবিটির ডিভিডি প্রকাশ করা হয়।
সমালোচকদের প্রতিক্রিয়া
দ্য ডেইলি স্টারের জামিল মাহমুদ বলেন আবু সাইয়ীদ ছবিতে ধর্মের নামে জঙ্গিবাদের বিষয়বস্তু তুলে ধরেছেন। তবে ছবির দুই প্রধান চরিত্রে রবিউল ও রঞ্জুর মধ্যে যোগসূত্র স্থাপন করতে পারেন নি। দর্শক অনেকটা সময় পর বুঝতে পারে আসলে রবিউলের মৃত্যুর জন্য রঞ্জু দায়ী।
বুরানা মিনার
বুরানা মিনার ( Бурана мунарасы  ) উত্তর কিরগিজস্তানের চুই উপত্যকায় একটি বড় মিনার । এটি দেশটির রাজধানী বিশকেক থেকে প্কিরায় ৮০ কিমি পূর্বে, টোকমোক শহরের কাছে অবস্থিত।এই মিনারটি কারাখানিদের দ্বারা ৯ম 9ম শতাব্দীর শেষে প্রতিষ্ঠিত হয়েছিল, এখন শুধু সমাধিচিহ্ন, কিছু মাটির কাজ এবং একটি দুর্গ এবং তিনটি সমাধির অবশিষ্টাংশ সহ টাওয়ারটি প্রাচীন শহর বালাসাগুনের অবশিষ্টাংশ । টাওয়ারটি ১১ শতকে নির্মিত হয়েছিল এবং অন্যান্য মিনারের জন্য একটি টেমপ্লেট হিসাবে ব্যবহৃত হয়েছিল। টাওয়ারের ভিতরে একটি বাহ্যিক সিঁড়ি এবং খাড়া, ঘুরানো সিঁড়ি দর্শকদের শীর্ষে উঠতে সাহায্য করে। এটি মধ্য এশিয়ার প্রাচীনতম স্থাপত্য নির্মাণের একটি।
টাওয়ারটি মূলত ৪৫ ছিল মি (১৪৮ ফুট) উচ্চ। যাইহোক, কয়েক শতাব্দী ধরে বেশ কয়েকটি ভূমিকম্পের কারণে কাঠামোর উল্লেখযোগ্য ক্ষতি হয়েছে। ১৫ শতকের শেষ বড় ভূমিকম্পটি টাওয়ারের উপরের অর্ধেকটি ধ্বংস করেছিল, এটিকে তার বর্তমান উচ্চতা ২৫-এ হ্রাস করেছিল মি (৮২ ফুট)। ১৯৭০ এর দশকে এটির ভিত্তি পুনরুদ্ধার এবং টাওয়ারের পশ্চিমমুখী অংশটি মেরামতের জন্য একটি সংস্কার প্রকল্প করা হয়েছিল, যেটি তখন ধসের ঝুঁকিতে ছিল।
সমাধি, দুর্গের ভিত্তি এবং কবর সহ পুরো এলাকাটি এখন যাদুঘর হিসাবে প্রদর্শিত হচ্ছে এবং এখানে একটি ছোট ভবন রয়েছে যেখানে ঐতিহাসিক তথ্যের পাশাপাশি মিনারের এবং আশেপাশের অঞ্চলে পাওয়া নিদর্শন রয়েছে।
টাওয়ারের সাথে যুক্ত একটি কিংবদন্তি বলে যে একজন শক্তিশালী খানের কন্যা জন্মগ্রহণ করেছিলেন। খান দেশের সমস্ত ভবিষ্যতবিদ এবং জ্ঞানী ব্যক্তিকে তার মেয়ের ভবিষ্যত বলার জন্য আমন্ত্রণ জানিয়ে অনুষ্ঠানটি উদযাপন করেছিলেন। একজন বৃদ্ধ বলেছেন যে তার মেয়ে তার ষোড়শ জন্মদিনে মাকড়সার কামড়ে মারা যাবে। তাকে রক্ষা করার জন্য, খান তার মেয়েকে একা থাকার জন্য একটি লম্বা টাওয়ার তৈরি করেছিলেন। খানের ভৃত্যরা তার খাবার নিয়ে এসেছিল, টাওয়ারের বিপরীতে রাখা একটি সিঁড়িতে আরোহণের মাধ্যমে এটি একটি ঝুড়িতে পৌঁছে দিত। কোন মাকড়সা টাওয়ারে প্রবেশ করতে পারবে না তা নিশ্চিত করার জন্য সবকিছু পুঙ্খানুপুঙ্খভাবে পরিদর্শন করা হয়েছিল।
তার ষোলতম জন্মদিনে, খান তার জন্য একটি ঝুড়ি ফল এনে তার জন্মদিন উদযাপন করেছিলেন। খান একটি বিষাক্ত মাকড়সা লক্ষ্য করতে ব্যর্থ হয়েছিল যেটি ঝুড়িতে নিজেকে লুকিয়ে রেখেছিল। তার মেয়ে ফল পেতে পৌঁছতেই বিষাক্ত মাকড়সা তাকে কামড়ে মেরে ফেলে। খান এতটাই বিচলিত হয়েছিলেন যে তিনি এত জোরে কেঁদেছিলেন, টাওয়ারের কিছু অংশ ভেঙে পড়েছিল।
শঞ্জয় হায়াৎ
শঞ্জয় হায়াৎ  হচ্ছেন একজন পাকিস্তানি সুন্দরী প্রতিযোগিতা শিরোপাধারী, যিনি পাকিস্তানের ইসলামাবাদে জন্মগ্রহণ করেছেন। তিনি ২০১৩ সালের ৩০ আগস্ট কানাডার টরন্টোতে অনুষ্ঠিত মিস পাকিস্তান ওয়ার্ল্ড ২০১৩ প্রতিযোগিতাটি জয়লাভ করেন এবং উক্ত প্রতিযোগিতার মুকুট গ্রহণ করেন। হায়াৎ তার দৃঢ় মনোযোগ এবং উৎসর্গের মাধ্যমে গত ১২ বছরে মিস পাকিস্তান ওয়ার্ল্ড বিজয়ী সকল শিরোপাধারীকে অতিক্রম করে যান। একই সাথে তিনি পাকিস্তানের হয়ে আন্তর্জাতিক পর্যায়ে সুন্দরী প্রতিযোগিতাতেও অংশগ্রহণ করেছেন। হায়াৎ পাকিস্তানের প্রথম সুন্দরী প্রতিযোগিতায় শিরোপাধারী হিসেবে আন্তর্জাতিক পর্যায়ে শীর্ষ ১৫-এ অবস্থান করেন এবং পাকিস্তানের জন্য কয়েকটি বেশ কয়েকটি সহ-শিরোপা জয়লাভ করেন।
প্রথম জীবন
শঞ্জয় হায়াৎ পাকিস্তানের ইসলামাবাদে জন্মগ্রহণ করেন। তিনি ১৯৮৯ সালের ১ ডিসেম্বর এক মুসলিম পরিবারে জন্মগ্রহণ করেন। শঞ্জয় হায়াৎ আজাদ কাশ্মীরের মিরপুরের বাসিন্দা, কিন্তু তার জন্ম হয়েছে পাকিস্তানের ইসলামাবাদে। হায়াৎ হচ্ছেন তার বাবা-মায়ের একমাত্র সন্তান। তিনি ইসলামাবাদে জন্মগ্রহণ করার পর সেখানেই তার শৈশব অতিবাহিত করেন। পরবর্তীতে তিনি তার পড়াশুনার জন্য দুবাই, সৌদি আরব, উত্তর আয়ারল্যান্ড এবং মার্কিন যুক্তরাষ্ট্রে পাড়ি জমান। যেখানে তিনি তার পড়াশুনা সম্পন্ন করেন। বর্তমানে তিনি মার্কিন যুক্তরাষ্ট্রের নিউ ইয়র্কে বসবাস করেন। তিনি বেশ কয়েকটি ভাষায় কথা বলতে পারেন তার মধ্যে ইংরেজি, পুশতু, পাঞ্জাবি এবং উর্দু অন্যতম। তিনি পৃথিবীর নানা জায়গায় বসবাস করেছেন, কিন্তু অবশেষে তিনি তার বসবাসের জন্য নিউ ইয়র্ক শহরটিকে বেছে নেন।
মিস পাকিস্তান ওয়ার্ল্ড ২০১৩
শঞ্জয় হায়াৎ পাকিস্তানের ইতিহাসে প্রথম কন্যা হিসেবে মিস পাকিস্তান ওয়ার্ল্ডের ৪টি শিরোপা জয়লাভ করেন। তিনি ২০১৩ সালের মিস পারফেক্ট দশ-এর, মিস ট্যালেন্ট-এর এবং মিস পপুলারিটির একজন প্রাপক ছিলেন। এগুলোর সাথে তিনি উক্ত প্রতিযোগিতার মূল শিরোপা অর্থাৎ বিজেতা হয়েছেন এবং মিস পাকিস্তান ওয়ার্ল্ড ২০১৩-এর মুকুট গ্রহণ করেছেন। শঞ্জয় হায়াৎ প্রথম সুন্দরী প্রতিযোগিতায় শিরোপাধারী হিসেবে পাকিস্তানের ইতিহাসে এক সুন্দরী প্রতিযোগিতায় ৪ টি শিরোপা জয়লাভ করেছেন।
অন্যান্য কাজ
২০১৪ সালে অনুষ্ঠিত ১২ তম বার্ষিক মিস পাকিস্তান ওয়ার্ল্ড এবং ৪র্থ বার্ষিক মি. পাকিস্তান ওয়ার্ল্ডের একজন বিচারক হিসেবে আমন্ত্রণপত্র পান, এবং তিনি উক্ত দুটি অনুষ্ঠানের বিচারকের দায়িত্ব পালন করেছেন। শঞ্জয় হায়াৎ ২০১৪ সালে মিস পাকিস্তান ওয়ার্ল্ড বিজয়ীকে তাজ পড়ান এবং তার সাথে মিস পাকিস্তান ওয়ার্ল্ড ২০১৩ হিসেবে র‍্যাম্পে তার শেষ হাটা প্রদর্শন করেন।
বশিষ্ঠ ধর্মসূত্র
বশিষ্ঠ ধর্মসূত্র হল হিন্দুধর্মের কয়েকটি টিকে থাকা প্রাচীন সংস্কৃত ধর্মসূত্রের মধ্যে একটি। এটি শ্রদ্ধেয়ভাবে একজন ঋগ্বৈদিক ঋষি বশিষ্ঠের নামে নামকরণ করা হয়েছে যিনি খ্রিস্টপূর্ব ২য় সহস্রাব্দে বসবাস করতেন, তবে পাঠ্যটি সম্ভবত ৩০০ খ্রিস্টপূর্ব - ১০০ খৃষ্টাব্দ এর মধ্যে অজানা লেখকদের দ্বারা রচিত হয়েছিল। এটি স্বাধীন পাঠ গঠন করে এবং কল্পসূত্রের অন্যান্য অংশ, অর্থাৎ শ্রৌত- এবং গৃহ্য-সূত্র অনুপস্থিত। এটি সূত্র শৈলীতে লেখা, এবং এতে ১,০৩৮টি সূত্র রয়েছে। প্যাট্রিক অলিভেলের মতে – সংস্কৃত ও ভারতীয় ধর্মের অধ্যাপক, পাঠ্যটি সাধারণ যুগের শুরুর কাছাকাছি তারিখ হতে পারে, সম্ভবত ১ম শতাব্দী, যেহেতু এটি সর্বনাম "আমি" এবং একটি শৈলী ব্যবহার করে যেন পাঠ্যটি ব্যক্তিগত শিক্ষার নির্দেশিকা, এবং কারণ এটি প্রাচীনতম ভারতীয় পাঠ্য যা "বিচারিক কার্যক্রমে লিখিত প্রমাণের ব্যবহার" উল্লেখ করে।
এই ধারার আরও কয়েক ডজন গ্রন্থের মতো, বশিষ্ঠ ধর্মসূত্র হল ধর্মের উপর একটি গ্রন্থ যা নিজের প্রতি, পরিবারের প্রতি এবং সমাজের একজন সদস্য হিসাবে কর্তব্য, দায়িত্ব ও নৈতিকতা নিয়ে আলোচনা করে। এই ধর্মসূত্রটি সম্ভবত গৌতম ধর্মসূত্র ও বৌধায়ন ধর্মসূত্রের থেকে পরবর্তীকালের হতে পারে যা টিকে আছে। যাইহোক, হিন্দুধর্মের অনেক ধর্মসূত্র ও ধর্মশাস্ত্রের মতো, এই পাঠ্যের পাণ্ডুলিপিগুলি যেগুলি টিকে আছে সেগুলি সংশোধন এবং কিছু অত্যন্ত দূষিত অনুচ্ছেদের প্রমাণ দেখায়। বশিষ্ঠ ধর্মসূত্রের অধ্যায়গুলি পরবর্তী স্মৃতির আদলে সাজানো হয়েছে।
সংস্থা ও বিষয়বস্তু
এই ধর্মসূত্রে আলোচিত কিছু বিষয় হল আইনের উৎস, পাপ, বিবাহ, শাসন, সামাজিক শ্রেণী, উত্তরণের আচার (জন্ম, ঋতুস্রাব, বিবাহ, শ্মশান), সদাচরণ, জীবনের আদেশ (আশ্রম), দাতব্য ও অতিথি, দত্তক গ্রহণ, বহিষ্কার ও জাত হারানো, বর্ণে পুনঃঅনুমোদন, মিশ্র শ্রেণী, অপরাধ, খুন, ব্যভিচার, চুরি, আত্মহত্যা, পশু হত্যা, তপস্যা, ছোট ও বড় অপরাধের জন্য শাস্তি, উপহার, এবং অন্যান্য।
প্রয়োজন ও আইনের উৎসের উপর
বশিষ্ঠ ধর্মসূত্রে বলা হয়েছে যে ধর্মকে জানার আকাঙ্ক্ষা হল "মানুষের সর্বোচ্চ লক্ষ্য অর্জনের জন্য" এবং যে এটা জানে ও অনুসরণ করে সে ধার্মিক। পাঠ্যটি বলে যে বেদ এবং ঐতিহ্যগত গ্রন্থগুলি ধর্ম জ্ঞানের উৎস, কিন্তু এগুলি নির্দেশিকা বা বিরোধ প্রদান করে না, তারপর "আকাঙ্ক্ষা ও বাস্তব উদ্দেশ্য থেকে মুক্ত সংস্কৃতিবান পুরুষদের" অনুশীলনগুলি সঠিকটি গঠন করে।
দময়ন্তী (ওয়েব ধারাবাহিক)
দময়ন্তী হল একটি বাংলা ওয়েব ধারাবাহিক, ওটিটি প্ল্যাটফর্ম হইচই- ২০২০ সালের ২২ অক্টোবর মুক্তি পেয়েছে।   অরিত্র সেন এবং রোহান ঘোষ পরিচালিত এই ধারাবাহিকে তুহিনা দাস, ইন্দ্রাশিস রায়, সৌম্য ব্যানার্জি, চান্দ্রেয়ী ঘোষ, অমৃতা চট্টোপাধ্যায় মুখ্য চরিত্রে অভিনয় করেছেন। এই ধারাবাহিকের দ্বিতীয় মৌসুম নকল হীরে ২০২১-এ মুক্তি পেয়েছে।
পটভূমি
ধারাবাহিকটিতে ইতিহাসের অধ্যাপক; একজন কম্পিউটার হ্যাকার - দময়ন্তী একজন প্রেমময় স্বামী সমরেশকে বিয়ে করেছিলেন। মনস্তাত্ত্বিক রহস্য উন্মোচনে দময়ন্তীর আবেগ সর্বদাই নিহিত থাকত। তারা শান্তিনিকেতনে বেড়াতে যায় এবং মি. রায়ের গেস্ট হাউসে থাকে। দময়ন্তী দেখেন যে রায় পরিবারে অস্বাভাবিক কিছু ঘটছে। সে নিজেই তদন্ত শুরু করে। সমরেশের বন্ধু শিবেন, একজন পুলিশ অফিসার দময়ন্তীকে সাহায্য করে।
ধনেখালি বিধানসভা কেন্দ্র
ধনেখালি (বিধানসভা কেন্দ্র) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র। এই কেন্দ্রটি তপশীলি উপজাতি জন্য সংরক্ষিত।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৯৭ নং ধনেখালি বিধানসভা (এসসি) কেন্দ্রটি বেলমুড়ি, ভাস্তারা, দশঘড়া-১, দশঘড়া-২, ধনেখালি-১, ধনেখালি-২, গুরাপ, গুড়বাড়ি-১, গুড়বাড়ি-২, খাজুরদহ মিল্কি, মান্দ্রা, সোমাসপুর-১, এবং সোমাসপুর -২ গ্রামপঞ্চায়েত গুলি ধনেখালি সিডি ব্লকের অন্তর্গত। এবং বাবনান, দাদপুর, মাকালপুর এবং সতীথান গ্রামপঞ্চায়েত গুলি পোলবা দাদপুর সিডি ব্লকের অন্তর্গত।
ধনেখালি বিধানসভা (এসসি) কেন্দ্রটি ২৮ নং হুগলি লোকসভা কেন্দ্র অন্তর্গত।
ঢোলক
ঢোলক হল দুই মাথার পাশ বিশিষ্ট এক ধারণের ঢোল ও একটি লোক তাল বাদ্যযন্ত্র। যন্ত্রটির দৈর্ঘ্য প্রায় ৪৫ সেমি এবং প্রস্থ ২৭ সেমি এবং এটি ব্যাপকভাবে কাওয়ালি, কীর্তন, লাওয়ানি এবং ভাংড়ায় ব্যবহৃত হয়। ঢোলটিতে দুটি ভিন্ন আকারের ঢোলপৃষ্ঠ রয়েছে। ছোট ঢোলপৃষ্ট ধারালো নোটের জন্য ছাগলের চামড়া দিয়ে তৈরি হয় আর বড় ঢোলপৃষ্ট কম পিচের জন্য মহিষের চামড়া দিয়ে তৈরি। দুটি ঢোলপৃষ্ট ছন্দময় উচ্চ এবং নিম্ন পিচের সাথে খাদ এবং ট্রেবলের সংমিশ্রণের অনুমতি দেয়। ঢোলকের পৃষ্ঠদেশ বা খোল শীষম বা আম কাঠ দিয়ে তৈরি। বৃহত্তর ঢোলপৃষ্টে একটি যৌগ (Syahi) প্রয়োগ করা হয়েছে, যা পিচ কমাতে এবং শব্দ উৎপন্ন করতে সাহায্য করে। ছোট ঢোলপৃষ্ট বাম হাতে বাজানো হয়, যা উচ্চ পিচ তৈরি করে। একটি তুলার দড়ি লেসিং এবং স্ক্রু-টার্নবাকল খেলার সময় উত্তেজনা প্রকাশ করতে ব্যবহৃত হয়। স্টিলের রিং/পেগগুলিকে ফিতার ভিতরে পেঁচানো হয় যাতে সূক্ষ্ম টিউনিং হয়। ঢোলক তিনভাবে বাজানো যায়—খেলোয়াড়ের কোলে, দাঁড়ানো অবস্থায় বা মেঝেতে বসে এক হাঁটু চেপে।
নির্মাণ
ঢোলকের ছোট পৃষ্ঠটি তীক্ষ্ণ নোটের জন্য ছাগলের চামড়া দিয়ে তৈরি এবং নিচু পিচের জন্য বড় পৃষ্ঠটি মহিষের চামড়া দিয়ে তৈরি। যা ছন্দময় উচ্চ এবং নিম্ন পিচের সাথে খাদ এবং ত্রিবলের সংমিশ্রণকে অনুমতি দেয়।
ব্যবহার
এটি ব্যাপকভাবে কাওয়ালি, কীর্তন, লাবণী এবং ভাংড়ায় ব্যবহৃত হয়। এটি আগে শাস্ত্রীয় নৃত্যে ব্যবহৃত হত। ভারতীয় শিশুরা প্রাক-বিবাহ উৎসবের সময় এটিতে গান করে এবং নাচ করে। এটি প্রায়শই চলচ্চিত্রের সঙ্গীতে (ভারতীয় চলচ্চিত্র সঙ্গীত), চাটনি সঙ্গীত, চাটনি- সোকা, বৈতক গান, তান গান, ভজন এবং জ্যামাইকা, সুরিনাম, ত্রিনিদাদ এবং টোবাগো, গায়ানা, ক্যারিবিয়ান, দক্ষিণ আফ্রিকা এবং মরিশাসের স্থানীয় ভারতীয় লোকসংগীতে ব্যবহৃত হয়। ফিজি দ্বীপপুঞ্জে ভারতীয় লোকসঙ্গীত, ভজন এবং কীর্তনের জন্য ঢোলক ব্যাপকভাবে ব্যবহৃত হয়।
ঢোলকের উচ্চ- পৃষ্ঠযুক্ত মাথাটি একটি সাধারণ পর্দা যখন ব্যবহার করা হয় এবং সাধারণত বাম হাতে বাজানো পর্দাকে নিচু করার জন্য একটি যৌগিক সাহি থাকে এবং সাধারণ ঢোলক স্লাইডিং সাউন্ড ("গিস" বা "গিসা") সক্রিয় করে। চাপার অবশিষ্টাংশ অংশে সরিষার তেল, বালি এবং অন্যান্য তেল বা আলকাতরা যোগ করা যেতে পারে। শ্রীলঙ্কান সংস্করণে খাদের চামড়ার মাঝখানে একটি বড় স্থির তবলা-শৈলীর সাহি ব্যবহার করা হয়।
বাজানোর পদ্ধতি
থাম্ব|ভারতের ওড়িশায় ঢোলক বাদকদের একটি দল। ঢোল টি বাদকদের কোলে রেখে বাজানো হয় বা দাঁড়িয়ে থাকা অবস্থায় কাঁধ বা কোমর থেকে ঝুলিয়ে রাখা হয় বা মেঝেতে বসে এক হাঁটু দিয়ে চেপে রাখা হয়।
বাজানোর কিছু শৈলীতে (যেমন পাঞ্জাবে ) একটি স্বতন্ত্র "চক" রিম শব্দ তৈরি করতে একটি লোহার আঙ্গুলের রিং ব্যবহার করা হয়। অন্যান্য শৈলীতে (যেমন রাজস্থানে ) সমস্ত আঙ্গুল ব্যবহৃত হয়।
ঢোলক ওস্তাদরা প্রায়ই গান গাইতে বা জপ করতে পারদর্শী এবং একটি নৃত্য দলের জন্য প্রাথমিক বিনোদন বা প্রধান ড্রামিং প্রদান করতে পারে। সম্ভবত ঢোলের মধ্যে বাজানো সবচেয়ে বৈশিষ্ট্যপূর্ণ ছন্দ হল একটি দ্রুত দ্বি-বিন্দুযুক্ত চিত্র। যা ছন্দবদ্ধ সলফেজে গণনা করা যেতে পারে- "এক -তাহ এবং -তাহ দুই -তাহ এবং -তাহ তিন-এ -তাহ, চার এবং" (বাকী "এ" এবং") বা কেবল ডবল-ডটেড নোটের একটি দীর্ঘ স্ট্রিং, যার উপরে খাদ দিকটি তাৎক্ষণিক উদ্ভাবনের জন্য ব্যবহৃত হয়।
বড় ঢোলক ঢোল নামে পরিচিত। উচ্চ-পিচের মাথা একটি পাতলা (১/৪" / ৬ মিমি বা কম) লম্বা (১৪" / ৩০ সেন্টিমিটারের বেশি) বেত বা বাঁশের লাঠি ব্যবহার করে বাজানো হয় ( নমনীয়তার জন্য বেত পছন্দ করা হয়) এবং লো-পিচ ড্রাম হেড কিছুটা মোটা, কোণযুক্ত লাঠি ব্যবহার করে।
বৈকল্পিক
ঢোলকি (হিন্দি/উর্দু: পাইপ বা টিউব) প্রায়শই ব্যাস কিছুটা সংকীর্ণ হয় এবং এর ত্রিগুণ ত্বকে তবলা-শৈলীর শাহী মসলা ব্যবহার করে। এই যন্ত্রটি নাল নামেও পরিচিত । এর ত্রিগুণ চামড়া একটি লোহার আংটিতে সেলাই করা হয়। একইভাবে পূর্ব এশীয় জাংগু বা শিম-ডাইকো ড্রামের মতো, যা লাগানোর আগে মাথাকে টান দেয়। গভীর চামড়ার প্রায়শই সাধারণ ঢোলকের মতোই গঠন থাকে। এটি একটি বাঁশের আংটিতে লাগানো হয়, তবে কখনও কখনও একটি কিনার এবং প্রলেপযুক্ত গজরা থাকে অতিরিক্ত উত্তেজনা সহ্য করার জন্য, যা তবলাতের দেখা যায়। শ্রীলঙ্কার ঢোলকির উচ্চ মানের চর্ম থাকে। ইস্পাত টিউনিং রিং ব্যবহার করা হয় না - পরিবর্তে, একটি খুব উচ্চ টান তৈরি করতে কাঠের খুঁটি পেঁচানো হয়। মাথাগুলি টান সহ্য করার জন্য ট্রিপল সেলাই দিয়ে তৈরি করা হয়। অনুরূপ ঢোলকি মহারাষ্ট্র এবং অন্যত্র ব্যবহৃত হয়। ভারী শক্ত কাঠের ঢোলকগুলিকে বলা হয় সস্তার। ভাল শব্দ তৈরি করার জন্য অমৌসুমি স্যাপউডে (ইংরেজি: unseasoned sapwood) ব্যবহার করা হয়।
পশ্চিম এশিয়ার অন্যত্র অনুরূপ নামের অনুরূপ ড্রাম পাওয়া যায়।
আর্জেন্টিনায় ইসলাম
ইসলাম ধর্মাবলম্বীরা আর্জেন্টিনায় অন্যতম বড় সংখ্যালঘু সম্প্রদায়। দেশটিতে ধর্ম বিষয়ক কোন পরিসংখ্যান রাখা না হলেও আন্তর্জাতিক ধর্মীয় স্বাধীনতা প্রতিবেদন অনুযায়ী, দেশটিতে ইসলাম ধর্মাবলম্বীদের সংখ্যা চার থেকে পাঁচ লাখের মাঝামাঝি, যা দেশটির মোট জনসংখ্যার প্রায় ১%। ২০১০ সালে পিউ রিসার্চ সেন্টার জানিয়েছিল যে, দেশটিতে প্রায় দশ লাখ মুসলিম বাস করে। অপরদিকে অ্যাসোসিয়েশন অব রিলিজিয়ন ডাটা আর্কাইভের মতে, দেশটির প্রায় ১.৯% মানুষ মুসলিম।
মুসলমানদের আগমন
পঞ্চদশ শতাব্দীতে যখন আর্জেন্টিনা স্পেনের উপনিবেশ ছিল, তখন স্পেন থেকে মুর ও মরিস্কো মুসলমানরা স্পেনের নাবিকদের সাথে দেশটিতে এসেছিল। তাদের অধিকাংশই বসতি গেড়েছিল আর্জেন্টিনায়।
ঊনবিংশ শতাব্দীতে আরব বংশোদ্ভূত ব্যক্তিদের আগমন ঘটে দেশটিতে, যাদের অধিকাংশই ছিল সিরীয় ও লেবানিজ বংশোদ্ভূত । এদের অধিকাংশ ধর্মবিশ্বাসে খ্রিষ্টান হলেও উল্লেখযোগ্য সংখ্যক মুসলমানও এসেছিল। বর্তমানে আর্জেন্টিনায় আরব বংশোদ্ভূত প্রায় ৩৫ লাখ মানুষ বাস করে।
আর্জেন্টিনায় ইসলামি প্রতিষ্ঠান
বাদশাহ ফাহাদ ইসলামি সাংস্কৃতিক কেন্দ্র দেশটির সর্ববৃহৎ মসজিদ, যার নির্মাণকাজ খাদেমুল হারামাইন শরিফাইনের তত্ত্বাবধায়নে ১৯৯৬ সালে ২০,০০০ বর্গমিটার জমির উপর সম্পন্ন হয়। আর্জেন্টিনার সরকার ১৯৯২ সালে স্থাপনাটি নির্মাণের জন্য ৩৪,০০০ বর্গমিটার জমি দান করেছিল। স্থাপনাটি নির্মাণে খরচ হয়েছিল ৩০ মিলিয়ন মার্কিন ডলার। স্থাপনার অন্তর্ভুক্ত ইমারতগুলো হল একটি মসজিদ, একটি গ্রন্থাগার, দুইটি বিদ্যালয় ও একটি পার্ক।
ইসলামিক অর্গানাইজেশন অব ল্যাটিন আমেরিকার প্রধান কার্যালয় আর্জেন্টিনায় অবস্থিত। সংগঠনটিকে ল্যাটিন আমেরিকার সবচেয়ে সক্রিয় ইসলামি সংগঠন বলে বিবেচনা করা হয়। সংগঠনটি ল্যাটিন আমেরিকার সমাজে মুসলমানদের অন্তর্ভুক্তকরণ ও ইসলাম প্রচার নিয়ে বিভিন্ন রকম কার্যক্রম চালিয়ে থাকে।
চেঙ্গান্নুর
চেঙ্গান্নুর (Chengannur) ভারতের কেরালা রাজ্যের আলেপ্পি জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭ মিটার (২২ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে চেঙ্গান্নুর শহরের জনসংখ্যা হল ২৫,৩৯১ জন। এর মধ্যে পুরুষ ৪৮% এবং নারী ৫২%।
এই শহরের জনসংখ্যার ৯% হল ৬ বছর বা তার কম বয়সী।
ক্যামেরুন অভিযান
ক্যামেরুন অভিযান বলতে প্রথম বিশ্বযুদ্ধের আফ্রিকান থিয়েটারে ক্যামেরুনের জার্মান উপনিবেশে যখন ব্রিটিশ, ফরাসী এবং বেলজিয়ানরা ১০১৪ সালের আগস্ট থেকে ১৯১৬ মার্চ পর্যন্ত জার্মান উপনিবেশে আক্রমণ করেছিল ওই সময়কে বোঝায়। অভিযানের বেশিরভাগ অংশ ক্যামেরুনে সংগঠিত হয়েছিল কিন্তু ব্রিটিশ নাইজেরিয়ায়ও সংঘাত শুরু হয়েছিল। ১৯১৬ সালের বসন্তের মধ্যে, মিত্রশক্তির জয়ের পরে, বেশিরভাগ জার্মান সেনা এবং স্প্যানিশ সিভিল প্রশাসন এর কর্মকর্তারা প্রতিবেশী নিরপেক্ষ উপনিবেশে পালিয়ে যায়। এই অভিযানটি জার্মানির কাছে পরাজয়ের মাধ্যমে ফ্রান্স এবং ব্রিটেনের মধ্যে পূর্ববর্তী উপনিবেশ বিভক্ত হয়ে শেষ হয়েছিল।
পটভূমি
আফ্রিকায় যুদ্ধের সময় জার্মানি ১৮৮৪ সালের মধ্যে ক্যামেরুনের বিরুদ্ধে একটি সুরক্ষা ব্যবস্থা স্থাপন করেছিল। ১৯১১ সালে ফ্রান্স ক্যামেরুনের পূর্বে একটি বৃহৎ অঞ্চল নিউউক্যামেরুনকে (নিউ ক্যামেরুন) সেনা দিয়ে ফেজের সন্ধির অংশ হিসাবে জার্মানি পর্যন্ত অর্পণ করে, এই বন্দোবস্তই আগাদির সঙ্কটের অবসান ঘটিয়েছিল। ১৯১৪ সালে, ক্যামেরুনে জার্মান উপনিবেশ আধুনিক ক্যামেরুনের পাশাপাশি নাইজেরিয়া, চাদ, গ্যাবন, কঙ্গো প্রজাতন্ত্র এবং মধ্য আফ্রিকান প্রজাতন্ত্রের কিছু অংশ নিয়ে গঠিত হয়েছিল। কামেরুন চারদিকে ঘিরে ছিল এন্টেতে অঞ্চল। ব্রিটিশ-অধীন নাইজেরিয়া ছিল উত্তর-পশ্চিমে। বেলজিয়াম কঙ্গো দক্ষিণ-পূর্ব দিকে উপনিবেশের সীমাবদ্ধ এবং ফরাসী নিরক্ষীয় অঞ্চলে আফ্রিকার পূর্বে স্পেনীয় গিনির নিরপেক্ষ উপনিবেশটিতে ছিল তার ফলে চারদিকে জার্মান ক্যামেরুন সীমানা বদ্ধ ছিল, একটি খোলা পথ ছিল যেইদিকে সমুদ্র ছিল। ১৯১৪ সালে, প্রথম বিশ্বযুদ্ধের প্রাক্কালে, কামেরুন ইউরোপীয় আক্রমণকারীদের দ্বারা অনেকাংশে অনাবিষ্কৃত এবং আনম্যাপে হয়ে ছিল। ১৯১১-১৯১২ সালে গ্যাবন, মধ্য কঙ্গো, উবাঙ্গি-শারি এবং চাদ ফরাসী উপনিবেশগুলির সাথে সীমানা প্রতিষ্ঠিত হয়েছিল এবং ১৯১৩ সালে নাইজেরিয়া এবং ক্যামেরুনের উপনিবেশগুলির মধ্যে সীমানা সংজ্ঞায়িত করা হয়েছিল।
১৯২৪ সালের আক্রমণ
১৯১৪ সালের আগস্টের গোড়ার দিকে ইউরোপে যুদ্ধ শুরু হওয়ার পরে, ক্যামেরুনের জার্মান উপনিবেশিক প্রশাসন ১৮৮৫ সালের বার্লিন আইনের আর্টিকেল ১০ এবং ১১ অনুসারে ব্রিটেন এবং ফ্রান্সের সাথে নিরপেক্ষতা বজায় রাখার চেষ্টা করেছিল। তবে মিত্ররা এটি প্রত্যাখ্যান করেছিল। ফরাসীরা ১৯১১ সালে ফেজের চুক্তিতে জার্মানির কাছ থেকে প্রদত্ত ভূমিটি পুনরায় ফিরে পেতে আগ্রহী ছিল। ১৯১৪ সালের আগস্টে উপনিবেশে প্রথম মিত্র বাহিনীর অভিযান ছিল ফরাসী নিরক্ষীয় পূর্ব আফ্রিকা থেকে থেকে ফরাসী সেনাবাহিনী দ্বারা জেনারেল জোসেফ গাউডরিক আইমেরিকের অধীনে পরিচালিত। এই অঞ্চলটি বেশিরভাগ অংশে মার্শল্যান্ড, অনুন্নত এবং জার্মানরা প্রথমদিকের যুদ্ধে প্রচন্ড প্রতিদ্বন্দ্বিতা করেনি।
১৯১৪ সালের ২৫ আগস্টের মধ্যে, বর্তমান নাইজেরিয়াতে ব্রিটিশ বাহিনী তিনটি ভিন্ন দিক থেকে ক্যামেরুনে প্রবেশ করে। তারা উত্তর দিকে, কেন্দ্রের গারুয়ার দিকে এবং দক্ষিণে নসানাকংয়ের দিকে উপনিবেশে প্রবেশ করে। কর্নেল ম্যাকলিয়ারের অধীনে গারুয়ার দিকে অগ্রসর হওয়া ব্রিটিশ বাহিনীকে গারুয়ার নিকটে টেপে জার্মান সীমান্ত চৌকিতে প্রবেশের আদেশ দেওয়া হয়েছিল। এই প্রচারণায় ব্রিটিশ এবং জার্মান সেনাদের মধ্যে প্রথম ব্যস্ততা টেপের যুদ্ধে সংঘটিত হয়েছিল, পরিণামে জার্মান সেনা প্রত্যাহারের ঘটনা ঘটে।
সুদূর উত্তরে ব্রিটিশ বাহিনী মোড়ায় জার্মান দুর্গটির দখল নেওয়ার চেষ্টা করেছিল তবে প্রাথমিকভাবে ব্যর্থ হয়। এর ফলে জার্মান অবস্থানগুলিতে দীর্ঘ অবরোধের সৃষ্টি হয়েছিল যা প্রচারের শেষ অবধি স্থায়ী ছিল। দক্ষিণ নাসাকাং আক্রমণে ব্রিটিশ বাহিনী পরাজিত হয় এবং প্রায় পুরোপুরি জার্মান পাল্টা আক্রমণের দ্বারা ধ্বংস হয়ে যায় নাসাকাং যুদ্ধে। এরপরে ম্যাকলিয়ার তার বাহিনীকে আরও অভ্যন্তরীণভাবে জার্মান দুর্গের গেরুয়ার দিকে ঠেলে দিয়েছিল তবে ৩১ আগস্ট গারুয়ার প্রথম যুদ্ধে তাকে বিতাড়িত করা হয়।
নৌ অভিযান
সেপ্টেম্বর ১৯১৪ সালে জার্মানরা ক্যামেরুনের উরি নদীর মোহনায় নৌ জাহাজ ছিদ্র করে ডুবিয়ে দেয় উপকূল রক্ষা করার জন্য। উপকূলীয় ডুযলা, উপনিবেশের বৃহত্তম শহর এবং বাণিজ্যিক কেন্দ্র ছিল। ব্রিটিশ এবং ফরাসী নৌবাহিনীর জাহাজগুলি উপকূলের শহরগুলিতে বোমাবর্ষণ করেছিল এবং সেপ্টেম্বরের শেষের দিকে দাউয়ালাকে আলাদা করার জন্য মাইনগুলি‌ পরিষ্কার করে এবং উভচর ল্যান্ডিং পরিচালনা করেছিল। ২ সেপ্টেম্বর, শহরটিতে থাকা জার্মান বাহিনী সম্মিলিত মিত্র বাহিনীর কমান্ডার ব্রিগেডিয়ার জেনারেল চার্লস ম্যাকফারসন ডোবেলের কাছে আত্মসমর্পণ করে। ফরাসিরা উকোকোর যুদ্ধে একটি দ্বিধাহীন অভিযানের মাধ্যমে দক্ষিণ-পূর্বের আরও অনেক অঞ্চল দখল করে নেয় যার ফলে পুরো উপকূল আরো দ্রুত দখল হয়ে যায়।
১৯১৫ সালের যুদ্ধ
থাম্ব| ক্যামেরুন, ১৯১৪ ১৯১৫ সালের মধ্যে, মোরা এবং গারুয়ার শক্ত ঘাঁটিগুলিতে অবস্থানরত বাহিনী বাদে বেশিরভাগ জার্মান বাহিনী জন্ডেতে নতুন রাজধানী ঘিরে কলোনির পাহাড়ী অভ্যন্তরে ফিরে গিয়েছিল। সেই বছরের বসন্তে জার্মান বাহিনী মিত্রবাহিনী দ্বারা হামলাগুলো উল্লেখযোগ্যভাবে স্টল বা পাল্টাতে সক্ষম হয়েছিল। গারুয়া থেকে ক্যাপ্টেন ভন ক্রেইলশিমের নেতৃত্বে একটি জার্মান বাহিনী আক্রমণাত্মক হয়েছিল এবং গুরিনের যুদ্ধে নাইজেরিয়ায় ব্যর্থ অভিযানের সময় ব্রিটিশদের সাথে জড়িত করেছিল। এই আশ্চর্যজনকভাবে ব্রিটিশ ভূখণ্ডে সাহসী আগ্রাসন জেনারেল ফ্রেডেরিক হিউ কুনলিফকে জুনের গারুয়ার দ্বিতীয় যুদ্ধে গারুয়ায় জার্মান দুর্গগুলি গ্রহণের জন্য আরও একটি প্রচেষ্টা শুরু করতে প্ররোচিত করেছিল, ফলে ব্রিটিশদের বিজয় হয়। এই ক্রিয়াকলাপটি উত্তর ক্যামেরুনের মিত্র ইউনিটকে আরও উপনিবেশের অভ্যন্তরে প্রবেশ করতে সাহায্য করে। এই ধাক্কায় ২৯ শে জুন এনগান্ডারের যুদ্ধে মিত্রদের জয় হয়। কুনলিফের দক্ষিণে জন্ডে অভিমুখে অগ্রসর হওয়া ভারী বৃষ্টিপাতের কারণে থেমে গিয়েছিল এবং তার বাহিনী তার পরিবর্তে মোড়ার অব্যাহত অবরোধে অংশ নিয়েছিল।
আবহাওয়ার উন্নতি হলে, কুনলিফের অধীনে ব্রিটিশ বাহিনী আরও দক্ষিণে চলে গিয়েছিল, নভেম্বর মাসে বানজোর যুদ্ধে একটি জার্মান দুর্গ দখল করে এবং বছরের শেষের দিকে আরও বেশ কয়েকটি শহর দখল করে। ডিসেম্বরের মধ্যে, কুনলিফ এবং ডোবেলের বাহিনী যোগাযোগ করেছিল এবং জন্ডে আক্রমণ চালানোর জন্য প্রস্তুত ছিল। এই বছরে নিউউক্যামেরুনের বেশিরভাগ অংশ বেলজিয়াম এবং ফরাসী সৈন্যদের দখলে ছিল, তারাও জন্ডে আক্রমণ করার জন্য প্রস্তুত হতে শুরু করে।
১৯১৬ সালে আত্মসমর্পণ
১৯১৬ সালের প্রথম দিকে, জার্মান সেনাপতি কার্ল জিম্মারম্যান এই সিদ্ধান্তে পৌঁছেছিলেন যে এই অভিযানটি ওনারা হেরে গেছেন। মিত্র বাহিনী চারদিক থেকে জন্ডে আক্রমণ শুরু করার সাথে সাথে জার্মান প্রতিরোধকে বিপর্যস্ত হয়ে পড়ে, তিনি সমস্ত অবশিষ্ট জার্মান ইউনিট এবং বেসামরিক নাগরিককে রিও মুনির নিরপেক্ষ স্প্যানিশ উপনিবেশে পালিয়ে যাওয়ার নির্দেশ দেন। সে বছরের ফেব্রুয়ারির মাঝামাঝি সময়ে মোরাতে সর্বশেষ জার্মান গ্যারিসন আত্মসমর্পণ করে মোরা অবরোধের অবসান ঘটিয়েছিল। জার্মান সৈন্য এবং নাগরিক যারা স্প্যানিশ গিনিতে পালিয়ে এসেছিল তাদের প্রতি স্প্যানিশরা মায়াময় আচরণ করেছিলেন, যাদের মধ্যে কেবল রাও মুনিতে ১৮০ মিলিশিয়ান ছিল এবং তাদের জোর করে আটকে রাখতে অক্ষম হয়েছিল। বেশিরভাগ নেটিভ ক্যামেরুনিয়ানরা মুনিতেই থেকে যায় তবে জার্মানরা শেষ পর্যন্ত ফার্নান্দো পোতে চলে যায়; যুদ্ধ শেষ হওয়ার আগে অবশেষে স্পেন দ্বারা নিরপেক্ষ নেদারল্যান্ডসে তাদেরকে স্থানান্তরিত করা হয়েছিল(যেখান থেকে তারা বাড়িতে পৌঁছাতে পারে)। বেটি লোকের প্রধান নেতা সহ অনেক ক্যামেরুনিয়ান তখন মাদ্রিদে চলে গিয়েছিলেন, সেখানে তারা আভিজাত্যের সাথে দেখা করে জার্মান তহবিলের সহায়তায় দেশে পৌঁছান।
পরিণতি
ফেব্রুয়ারি ১৯১৬ সালে অভিযানটি শেষ হওয়ার আগে, ব্রিটেন এবং ফ্রান্স পিকট প্রভিশনাল পার্টিশন লাইন ধরে ক্যামেরুনকে বিভক্ত করতে সম্মত হয়েছিল। এর ফলে ব্রিটেন নাইজেরিয়ার সীমান্তে অবস্থিত উপনিবেশের প্রায় এক পঞ্চমাংশ লাভ করে। ফ্রান্স দুয়ালা এবং বেশিরভাগ কেন্দ্রীয় মালভূমি অর্জন করেছিল, যা জার্মানির বেশিরভাগ অঞ্চল নিয়ে গঠিত। প্যারিস পিস কনফারেন্সে এই বিভাজনটি গৃহীত হয়েছিল এবং প্রাক্তন জার্মান উপনিবেশটি ভার্সাই চুক্তির মাধ্যমে ফরাসি ক্যামেরুন এবং ব্রিটিশ ক্যামেরুনের লীগ অব নেশনস ম্যান্ডেটে পরিণত হয়।
ফেইথ লিওন
ফেইথ লিওন (ওয়েনসভিল, নর্থ ক্যারোলিনা, মার্চ ২০, ১৯৮৫) একজন মার্কিন পর্নোগ্রাফিক অভিনেত্রী। তিনি ২০০৪ সালে ১৯ বছর বয়সে প্রাপ্তবয়স্ক চলচ্চিত্রে অভিনয় শুরু করেন, তারপর থেকে ৩০০টিরও বেশি চলচ্চিত্রে অভিনয় করেছেন। এটি উল্লেখ করা উচিত যে তিনি তার অভিনয়ে বিভিন্ন নাম ব্যবহার করেন যেমন টরি টেলর, টোরি, ফেইথ, ফেইথ লিওন, সারা, মিশেল এবং মাইচেল।
শিনসুকে নাকামুরা
শিনসুকে নাকামুরা (中邑 真輔) হলেন একজন জাপানি পেশাদার কুস্তিগীর এবং সাবেক মিশ্র মার্শাল শিল্পী। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে কুস্তি করেন।
তিনি নিউ জাপান প্রো-রেসলিংতে (এনজেপিডাব্লিউ) তার কাজের জন্য অধিক পরিচিত, যেখানে তিনি ৩ বারের আইডাব্লিউজিপি হেভিওয়েট চ্যাম্পিয়ন, ৫ বারের আইডাব্লিউজিপি আন্তঃমহাদেশীয় চ্যাম্পিয়ন, ১ বারের আইডাব্লিউজিপি ট্যাগ টিম চ্যাম্পিয়ন ছিলেন। একই সাথে ২০১১ জি১ ক্লাইম্যাক্স, ২০০৬ জি১ ট্যাগ লীগ এবং ২০১৪ নিউ জাপান কাপ এর মতো টুর্নামেন্টের বিজয়ী। নাকামুরা হলেন সর্বকনিষ্ঠ আইডাব্লিউজিপি হেভিওয়েট চ্যাম্পিয়ন। তিনি উক্ত চ্যাম্পিয়নশিপটি মাত্র ২৩ বছর ৯ মাস বয়সে জয়লাভ করেছেন। ২০১৫ সালে, নাকামুরা রেসলিং অবজার্ভার নিউজলেটার হল অফ ফেমে স্থান পেয়েছেন।
ডাব্লিউডাব্লিউইর প্রধান রোস্টারে স্থান পাবার পূর্বে, নাকামুরা ডাব্লিউডাব্লিউইর উন্নয়নশীল ব্রান্ড ডাব্লিউডাব্লিউই এনএক্সটিতে কুস্তি করেছেন। সেখানে তিনি ২ বার এনএক্সটি চ্যাম্পিয়নশিপ জয়লাভ করেছেন, এই কৃতিত্ব শুধুমাত্র দুইজন কুস্তিগীর দেখিয়েছেন। একজন হলেন নাকামুরা এবং অন্যজন হলেন সামোয়া জো।
ফজল আহমেদ খালিদ
ফজল আহমদ খালিদ ( উর্দু : فضل احمد خالد) (জন্ম ৩১ ডিসেম্বর ১৯৫৭) জুন, ২০১৯ এ পাঞ্জাব উচ্চ শিক্ষা কমিশনের চেয়ারম্যান হিসেবে যোগদান করেছেন।
তিনি এর আগে ২০১৫ সালে ইউনিভার্সিটি অফ ইঞ্জিনিয়ারিং অ্যান্ড টেকনোলজি, লাহোরের ভাইস চ্যান্সেলর হিসেবে দায়িত্ব পালন করেন।
প্রাথমিক জীবন এবং শিক্ষা
ফজল আহমদ খালিদ লাহোর ইউনিভার্সিটি অফ ইঞ্জিনিয়ারিং অ্যান্ড টেকনোলজিতে তার প্রকৌশল শিক্ষা শেষ করেন। তারপর তিনি ধাতব প্রকৌশল এবং ধাতুবিদ্যা ও উপকরণ প্রকৌশল বিষয়ে আরও পড়াশোনার জন্য ইংল্যান্ডে যান এবং অক্সফোর্ড বিশ্ববিদ্যালয় থেকে তার উচ্চ শিক্ষা ডিগ্রি অর্জন করেন।
কর্মজীবন
তিনি ২০১৮ সালে পাঞ্জাব তিয়ানজিন ইউনিভার্সিটি অফ টেকনোলজি (পিটিইউটি) -এর ভারপ্রাপ্ত ভিসি হিসাবেও নিযুক্ত হন যা তিয়ানজিন ইউনিভার্সিটি অফ টেকনোলজি অ্যান্ড এডুকেশন (টিইউটিই), তিয়ানজিন চেংজিয়ান ইউনিভার্সিটি (টিসিইউ) এর সাথে একটি যৌথ সহযোগিতামূলক কর্মসূচি। এবং তিয়ানজিন পলিটেকনিক ইউনিভার্সিটি (টিপিইউ) ।
তিনি পাকিস্তান ইঞ্জিনিয়ারিং কাউন্সিলের ভাইস চেয়ারম্যান এবং পিইসি অ্যাক্রেডিটেশন বোর্ড এবং ইঞ্জিনিয়ারিং প্রোগ্রামের জন্য পাঠ্যক্রম কমিটির প্রধান। তিনি ২০১৫-২০১৬ সালে খাজা ফরিদ ইউনিভার্সিটি অফ ইঞ্জিনিয়ারিং অ্যান্ড ইনফরমেশন টেকনোলজি (কেএফইউইআইটি) রহিম ইয়ার খান এবং মুহাম্মদ নওয়াজ শরিফ প্রকৌশল ও প্রযুক্তি বিশ্ববিদ্যালয় (এমএনএস ইউইটি) মুলতানের অতিরিক্ত দায়িত্ব পালন করেছিলেন। তিনি ১৯৯৪-২০১৪ সাল পর্যন্ত প্রো-রেক্টর এবং ডিন হিসেবে ২১ বছর ধরে গোলাম ইসহাক খান ইনস্টিটিউট অব ইঞ্জিনিয়ারিং সায়েন্সেস অ্যান্ড টেকনোলজিতে (জিআইকেআই) দায়িত্ব পালন করেন।
ন্যানোটেকনোলজি এবং ম্যাটেরিয়ালস ইঞ্জিনিয়ারিং এর ক্ষেত্রে তার গবেষণার আগ্রহ রয়েছে এবং ১২১ টির সঞ্চিত প্রভাব ফ্যাক্টর সহ ২০০ টিরও বেশি গবেষণা পত্র প্রকাশিত হয়েছে। ইউনিভার্সিটি অফ অক্সফোর্ড এবং লিডস, ইউকে -তে পোস্টডক ফেলোশিপ এবং সুইস ফেডারেল ল্যাবস (ইএমপিএ) সুইজারল্যান্ডে ডায়মন্ড-ভিত্তিক যৌগিক পদার্থের উপর স্বল্পমেয়াদী গবেষণা প্রোগ্রামের জন্য অতিথি অধ্যাপক ছিলেন। এর আগে তিনি পিসিএসআইআর লাহোর এবং পাকিস্তান স্টিল মিলস, করাচিতে কাজ করেছেন।
তিনি রয়্যাল মাইক্রোস্কোপিক্যাল সোসাইটি, অক্সফোর্ড, দ্য ইনস্টিটিউট অফ মেটেরিয়ালস, মিনারেলস অ্যান্ড মাইনিং (এফআইএমএম), লন্ডন এবং পাকিস্তান একাডেমি অফ সায়েন্সেসের ফেলো । তিনি প্রকৌশল প্রোগ্রামের আউটকাম বেসড এডুকেশন (ওবিই) বাস্তবায়নের জন্য পরিবর্তন এবং দৃষ্টান্ত পরিবর্তনের সাথে সক্রিয়ভাবে জড়িত, গুণমান নিশ্চিতকরণ এবং স্বীকৃতি ম্যানুয়াল আন্তর্জাতিক স্বীকৃতি এবং প্রকৌশলীদের বিশ্বব্যাপী গতিশীলতার জন্য ওয়াশিংটন অ্যাকর্ড এবং সিপিডির সাথে সমন্বয় করার জন্য।
জিঞ্জার হোটেলস
জিঞ্জার হচ্ছে ভারতীয় একটি হোটেল গ্রুপ, যা রুটস কর্পোরেশন লিমিটেট দ্বারা প্রতিষ্ঠিত এবং “স্মার্ট বেসিকস হোটেলস” ব্রান্ড নামে পরিচিত টাটা গ্রুপের একটি অংশ । এ গ্রুপের প্রথম হোটেলটি ২০০৪ সালের জুন মাসে বেঙ্গালুরুর হোয়াইট ফিল্ডে প্রথম চালু হয় । রুটস কর্পোরেশন লিমিটেট হচ্ছে দ্যা ইন্ডিয়ান হোটেলস কোম্পানী লিমিটেড(আইএইচসিএল) এর অধীনস্থ একটি কোম্পানী । আইএইচসিএল, যা টাটা গ্রুপের একটি অংশ, ইন্ডিয়ার সবচেয়ে বৃহৎ হোটেল গ্রুপ । ইন্ডিয়ার অভ্যন্তরে এবং বাইরের দেশগুলোতে এর ৭০ টিরও বেশি প্রপার্টি রয়েছে এবং ভারতের হসপিটালিটি সেক্টরে এদের অবস্থান ১০০ বছরেরও বেশি পুরোনো ।
এটি ২০০৪ সালে প্রাথমিকভাবে প্রতি রাতের জন্য ৯৯৯ রূপি চার্জ করত । বর্তমানে এটি প্রতি রাতের ভাড়া হিসাবে ২৯৯৯-৩৪৯৯ রূপি এবং এর সাথে ট্যাক্স নিয়ে থাকে ।
অবস্হান
ভারতে জিঞ্জার হোটেল গ্রুপ এর ৩৪টি হোটেল রয়েছে ।
জিঞ্জার গ্রুপের হোটেলগুলো ভারতের যে সকল স্থানে অবস্থিত সেগুলো হল- আগরতলা, আহমেদাবাদ, বেঙ্গালুরু, বেঙ্গালুরু (আইআরআর-ডমলুর), ভুবনেশ্বর, চেন্নাই, দিল্লি-বিবেক বিহার, ফরিদাবাদ, গোয়া, গুয়াহাটি, ইন্দোর, জামশেদপুর মানেসর ম্যাঙ্গালোর, মাইসোর, নাশিক, পন্তনাগর, পুনে পিম্প্রি ও ওয়াকাদ, পুদুচেরি, সুরাট, থানে, ত্রিভানদ্রাম, বড়োদরা, মুম্বাই, ম্যাঙ্গালোর, তিরুপুর, জয়পুর, নভি মুম্বাই, নয়ডা, চন্ডিগড়, বিশাখাপত্তনম, কাটরা, তিরুপতি. আসন্ন অবস্থানে: গোয়া (মাডগাঁও), গ্রেটার নয়ডা ।
রতন সিদ্দিকী
'''ড. রতন সিদ্দিকী''' একজন বাংলাদেশী শিক্ষক, গবেষক, নাট্যকার এবং নাটকে বাংলা একাডেমি সাহিত্য পুরস্কার প্রাপ্ত লেখক।
কর্ম জীবন
রতন সিদ্দিকী জাতীয় শিক্ষাক্রম ও পাঠ্যপুস্তক বোর্ডের দায়িত্বপ্রাপ্ত চেয়ারম্যান ছিলেন।বর্তমানে তিনি রাজধানীর সরকারি তিতুমীর কলেজে বাংলা বিভাগের অধ্যাপক হিসেবে কর্মরত৷ তিনি রাজশাহী বিশ্ববিদ্যালয়ের সাবেক ছাত্র। তিনি বাংলা বিভাগের ছাত্র ছিলেন। তিনি মতিহারে ১৯৮২ থেকে ১৯৮৯ সাল পর্যন্ত অবস্থান করেন। তিনি শের-ই-বাংলা হলের ছাত্র ছিলেন। তিনি রাবি থেকে এমফিল ও পিএইচডি করেন। তিনি উদীচী কেন্দ্রীয় সংসদের সহ-সভাপতি ও বাংলাদেশ প্রগতি লেখক সংঘের সাধারণ সম্পাদক ছিলেন।
চেরানালুর
চেরানালুর (Cheranallur) ভারতের কেরালা রাজ্যের এর্নাকুলাম জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে চেরনাল্লুর শহরের জনসংখ্যা হল ২৬,৩৩০ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে চেরনাল্লুর এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ইনস্টিটিউট অফ মেডিকেল টেকনোলজি
ইনস্টিটিউট অফ মেডিকেল টেকনোলজি বাংলাদেশের ঢাকা শহরে অবস্থিত একটি স্নাতক পর্যায়ের বেসরকারী মেডিকেল ইনস্টিটিউট। ২০০৫ সালে এই ইনস্টিটিউটটি প্রতিষ্ঠিত হয়। এ শিক্ষাপ্রতিষ্ঠানটি ঢাকা বিশ্ববিদ্যালয় এর চিকিৎসা অনুষদের অধিভুক্ত ও এটি চার বছর মেয়াদী বিএসসি ইন হেলথ টেকনোলজি, বিএসসি ইন নার্সিং এবং পাঁচ বছর মেয়াদি বিএসসি ইন ফিজিওথেরাপি ডিগ্রি প্রদান করে থাকে।
ইতিহাস
২০০৫ সালে প্রতিষ্ঠালাভ করে পর্যায়ক্রমে প্রযুক্তি ও আসন সংখ্যা বৃদ্ধি পেয়ে ২০১৮-১৯ শিক্ষাবর্ষে ০৩ টি কোর্স ও ১৮০টি আসনে উন্নীত হয়।
ক্যাম্পাস
মিরপুর ১২-এর সেক্টর ৪-এর পল্লবী পুরাতন থানার কাছে ইনস্টিটিউট অফ মেডিকেল টেকনোলজি অবস্থিত।
ভর্তি প্রক্রিয়া ও শিক্ষা কার্যক্রম
এস.এস.সি ও এইচ.এস.সি অথবা সমমানের পরীক্ষায় পদার্থ, রসায়ন, জীববিজ্ঞানসহ ন্যূনতম দুই (০২) টিতে সর্বমোট জি.পি.এ-৬.০০ (ছয়) প্রাপ্ত (হেলথ টেকনোলজি) এবং জি.পি.এ-৭.০০ (ছয়) প্রাপ্ত (ফিজিওথেরাপি) ,
তবে এস.এস.সি অথবা এইচ.এস.সি কোনটিতেই জি.পি.এ-২.৫০ এর নীচে গ্রহণযোগ্য নয়।
বিগত ৩ সালের উচ্চমাধ্যমিক / সমমানের পরীক্ষায় উত্তীর্ণ হতে হবে।
বিদ্রঃ তবে সরকারী নীতিমালা পরিবর্তন সাপেক্ষে ভর্তির নীতিমালা পরিবর্তন হতে পারে।
পাভরি নাচ
পাভরি নাচ হল ভারতের উত্তর-পশ্চিম মহারাষ্ট্রের পাহাড়ি অঞ্চল এবং গুজরাটের পার্শ্ববর্তী অঞ্চলে কোকনা উপজাতির লোকেদের দ্বারা পরিবেশিত একটি নৃত্য।
এই নৃত্য তরফা নাচ নামেও পরিচিত কারণ তারফা বা পাভরি নামক যন্ত্র ব্যবহার করে এই নাচের বাদ্য অনুসংগ করা হয় হয়।
বেশভুষা ও নৃত্যশৈলী
পুরুষ এবং মহিলা উভয়েই এই নাচে অংশগ্রহন করতে পারে। মহিলা নর্তকীরা শাড়ী পরেন ও পুরুষ নর্তকেরা একটি সাদা শার্ট, একটি কালো ওভারকোট, একটি সাদা ধুতি এবং একটি সাদা মস্তক পরিধেয় ধারণ করেন। এই নৃত্যশৈলীতে বাদ্য সংগত করার জন্য প্রধানত যে বাদ্যযন্ত্র ব্যবহার করা হয় তা হল একপ্রকার বায়ু যন্ত্র যা তারফা নামে পরিচিত। এই যন্ত্রটি শুকনো লাউ থেকে তৈরি করা হয়েছে বলে জানা যায়।
নৃত্যে অংশগ্রহনকারীরা প্রথমে পিরামিড -এর আকারে বিন্যস্ত হয়ে নিজস্থানে দাঁড়ায়। তারপরে তারা একে অপরকে কোমর ধরে ধরে, এবং "তারফা" নামক একটি বায়ু যন্ত্র দ্বারা উৎপন্ন সঙ্গীতের সাথে দ্রুত পদ সঞ্চালনা করে নৃত্য প্রদর্শন করে। পুরুষ এবং মহিলা অভিনয়শিল্পীরা সাধারণত আলাদা দলে ভাগ হয়ে নাচ করে।
দর্শন
দর্শন, ইংরেজিতে ফিলোসফি (philosophy) (গ্রিক ভাষা φιλοσοφία, ফিলোসোফিয়া, আক্ষরিকভাবে "জ্ঞানের প্রতি ভালোবাসা") হলো অস্তিত্ব, জ্ঞান, মূল্যবোধ, কারণ, মন এবং ভাষা সম্পর্কে সাধারণ এবং মৌলিক প্রশ্নগুলোর অধ্যয়ণ।  জগৎ, জীবন, মানুষের সমাজ, তার চেতনা এবং জ্ঞানের প্রক্রিয়া প্রভৃতি মৌল বিধানের আলোচনাকেও দর্শন বলা হয়। কিছু সূত্র পিথাগোরাসকে (আনুমানিক ৫৭০ - ৪৯৫ খ্রিস্টপূর্বাব্দ) দর্শন শব্দটির উদ্ভাবক বলে দাবি করে,  যদিও কেউ কেউ এই তত্ত্বটির সমালোচনা করেন।   উল্লেখযোগ্য দার্শনিক পদ্ধতির মধ্যে রয়েছে প্রশ্ন, সমালোচনামূলক আলোচনা, যুক্তিসঙ্গত তর্ক এবং পদ্ধতিগত উপস্থাপনা । মানুষের সামাজিক চেতনার বিকাশের একটা পর্যায়েই মাত্র মানুষের পক্ষে বিশ্লেষণী দৃষ্টি নিয়ে জগৎ এবং জীবন সম্পর্কে চিন্তা করা সম্ভব হয়েছে। মানুষ তার নিজের উদ্ভব মুহূর্ত থেকেই চিন্তার এরূপ ক্ষমতা দেখাতে সক্ষম ছিল না। মানুষের চেতনার বিকাশের একটা স্তরে মানুষ তার পরিবেশ সম্পর্কে চিন্তা করতে আরম্ভ করে। নিজের জীবনকে অধিকতর নিশ্চিত ভাবে সুরক্ষার প্রয়োজনে মানুষ প্রকৃতি, জগতের রহস্য সম্পর্কে জ্ঞান অর্জনের চেষ্টা করে। প্রকৃতি, জগৎ এবং পরবর্তীকালে মানুষের নিজের দেহ এবং চেতনা সম্পর্কেও সে চিন্তা করতে শুরু করে। আদিকালে বিশ্বজগৎ সম্পর্কে মানুষের জ্ঞানের পরিধি খুব অধিক ছিল না। দর্শনই আদি জ্ঞানের মূল ভাণ্ডার। জগৎ ও জীবনের প্রত্যেকটি সমস্যা মানুষের কাছে প্রশ্নাকারে উত্থাপিত হয়। যে প্রশ্নই উপস্থিত হোক না কেন, মানুষ তার একটা জবাব দিয়ে প্রকৃতিকে বশ করার চেষ্টা করেছে। তাই আদি দর্শন একদিকে যেমন সমস্ত জ্ঞানের ভাণ্ডার তেমনি আবার তার মধ্যে সমস্যার ক্ষেত্রে বৈজ্ঞানিক পরীক্ষা নিরীক্ষার ভিত্তিতে সমাধানের বদলে কাল্পনিক সমাধানের সাক্ষাৎ অধিক মেলে। কালক্রমে মানুষের অভিজ্ঞতা বৃদ্ধির সঙ্গে সঙ্গে পুরাতন দার্শনিক কল্পনা বাস্তব জীবনে ভিত্তিহীন প্রমাণিত হলে তার স্থানে অধিকতর সঠিক সমাধান আবিষ্কৃত হতে থাকে। এইভাবে অধিকতর বাস্তব এবং সুনির্দিষ্ট আলোচনা ভিত্তিতে জ্ঞানের বিভিন্ন শাখা বিকশিত হতে থাকে। পূর্বে প্রকৃতি, পদার্থ, সমাজ, চেতনা, যুক্তি, অর্থনীতি, ধর্ম, দেহ সবই দর্শনের অন্তর্ভুক্ত ছিল। কালক্রমে তাদের প্রত্যেকে এক একটি ভিন্ন বিজ্ঞান বা আলোচনার শাখায় রূপান্তরিত হতে থাকে। এই বিকাশের পরিণামে বর্তমানে দর্শন বলতে কেবলমাত্র কল্পনার উপর নির্ভরশীল কোনো বিষয় আর অবশিষ্ট নেই। তাই দর্শনের প্রাচীন সংজ্ঞা এবং তার বর্তমান পরিস্থিতি এক নয়। সুনির্দিষ্টভাবে মানুষের জ্ঞান বিকশিত হওয়ার পরেও দর্শনকে অনেকে কল্পনার মধ্যে আবদ্ধ করার চেষ্টা করেছেন। এই প্রয়াসে দর্শন জীবনের বাস্তব সমস্যার সঙ্গে সম্পর্কশুন্য হয়ে পড়ে। যেখানে প্রাচীনকালে জীবনের সমস্যাই দর্শনের বিকাশ ঘটিয়েছে সেখানে আধুনিককালের এরূপ প্রয়াস দর্শনকে জীবনের সঙ্গে সম্পর্কশুন্য অবাস্তব কল্পনায় পর্যবসিত করেছে। দর্শনের এই সংকটের সুস্পষ্ট নির্দেশ দেন ঊনবিংশ শতকে কার্ল মার্কস। কার্ল মার্কস এবং ফ্রিডরিখ এঙ্গেলস দর্শনকে জীবনের সঙ্গে যুক্ত করে বলেন যে, দর্শন হবে জীবন এবং জগৎকে বৈজ্ঞানিক এবং সামগ্রিক দৃষ্টিকোণ থেকে দেখা। দর্শন হবে বৃহত্তম সংখ্যক মানুষের স্বার্থে জগৎ এবং সমাজকে পরিবর্তিত করার ভাবগত হাতিয়ার। দর্শন অবাস্তব কল্পনা নয়। দর্শন জগৎ ও জীবনের মৌলিক বিধানের বৈজ্ঞানিক ব্যাখ্যা। আর এই ব্যাখ্যারই অপর নাম হচ্ছে দ্বন্দ্বমূলক বস্তুবাদের তত্ত্ব।
দর্শন যেমন মানুষের আদি জ্ঞানভাণ্ডার, তেমনি তার ইতিহাস জ্ঞানের যে কোনো শাখার চেয়ে প্রাচীন। প্রাচীন গ্রিস, ভারত ও চীনে দর্শনের বিস্ময়কর বিকাশের সাক্ষাৎ পাওয়া যায়। কিন্তু দর্শনের বিকাশকে দেশ বা জনগোষ্ঠী হিসেবে বিভক্ত করার কোনো বিশেষ তাৎপর্য নেই। জীবন ও জগৎের সমস্যা নিয়ে চিন্তাই হচ্ছে দর্শন।
জীবন ও জগতের যে কোনো সমস্যাই গোড়াতে দর্শনের আওতাভুক্ত থাকলেও দর্শনের মূল প্রশ্ন হিসেবে বিশ্বসত্তার প্রকৃতি, মানুষের জ্ঞানের ক্ষমতা অক্ষমতার প্রশ্ন, বস্তু ও ভাবের পারস্পরিক সম্পর্ক, মানুষের চিন্তা প্রকাশের প্রকৃষ্ট উপায় বা যুক্তি এবং মানুষের ন্যায় অন্যায় বোধের ভিত্তি ও তার বিকাশের প্রশ্নগুলি প্রাচীনকাল থেকে আজ পর্যন্ত দর্শনের নিজস্ব আলোচনার বিষয় হিসেবে পরিগণিত হয়ে আসছে। বর্তমানে দর্শনের উচ্চশিক্ষায়তনিক বিষয়সমূহের প্রধান উপক্ষেত্রগুলোর মধ্যে রয়েছে অধিবিদ্যা (যা অস্তিত্ব এবং বাস্তবতার মৌলিক প্রকৃতির সাথে সম্পর্কিত); জ্ঞানতত্ত্ব (যা জ্ঞান এবং বিশ্বাসের প্রকৃতি অধ্যয়ন করে); নীতিশাস্ত্র (যা নৈতিক মূল্যবোধের সাথে সম্পর্কিত) এবং যুক্তিবিজ্ঞান (যা অনুমানের নিয়মসমূহ অধ্যয়ন করে একজনকে সত্য অনুমান থেকে ফলাফল বের করার সুযোগ করে দেয়)।  অন্যান্য উল্লেখযোগ্য উপক্ষেত্রগুলোর মধ্যে রয়েছে নান্দনিকতা, ধর্মের দর্শন, বিজ্ঞানের দর্শন, রাজনৈতিক দর্শন, ভাষার দর্শন এবং মনের দর্শন। thumb|right|400px|সক্রেটিস আদালতের নির্দেশে হেমলক বিষ পান করতে যাচ্ছেন।
ব্যুৎপত্তি
দর্শন শব্দটি ইংরেজি philosophy শব্দ থেকে এসেছে। ফিলোসফি শব্দটি এসেছে প্রাচীন গ্রিক ভাষা থেকে। গ্রিক ভাষায় φιλοσοφία (philosophía) শব্দটি দুটি শব্দ থেকে উৎপত্তি লাভ করেছে। শব্দ দুটি হল: φίλος (ফিলোস: বন্ধু, ভালোবাসার পাত্র) এবং σοφία (সোফিয়া: প্রজ্ঞা)। এ থেকে স্পষ্টতই বোঝা যায়, দর্শনের সাথে মূল সম্পর্ক হচ্ছে প্রজ্ঞার, আরও নির্দিষ্টভাবে বলতে গেলে, প্রজ্ঞার প্রতি ভালোবাসার। জ্ঞান এবং প্রজ্ঞা এক জিনিস নয়। ঘটনা ও তথ্য সম্পর্কে স্পষ্ট ও নির্ভুল ধারণা থেকে জ্ঞান লাভ করা যায়, কিন্তু দার্শনিক (যিনি দর্শন চর্চা করেন তাকেই দার্শনিক বলা হয়) কেবল তথ্যগত জ্ঞানের উপর নির্ভর করেন না। দর্শনের প্রধান কাম্য বিষয় প্রজ্ঞা। প্রজ্ঞার অনুসন্ধান ও চর্চার মাধ্যমেই দর্শন বিকাশ লাভ করে। পিথাগোরাস সারা জীবন প্রজ্ঞার সাধনা করেছেন, কখনও জ্ঞানের গরিমা অনুভব করেননি। এজন্য তিনি দার্শনিক হিসেবে বিদগ্ধ। দর্শনের জন্য যে প্রজ্ঞা কাম্য তার মধ্যে রয়েছে, অন্তর্দৃষ্টি, দৃষ্টিভঙ্গির অভ্রান্ততা, বিচারের ভারসাম্য ও বিশ্লেষণের সামঞ্জস্য।
শাখা
দর্শন সর্বদা সেসব মৌলিকতম প্রশ্নে বিচরণ করে বেড়ায় যেগুলোর ব্যাপারে মানব জাতি জানার আগ্রহ প্রদর্শন করতে সক্ষম হয়েছে। এগুলো সংখ্যায় অসংখ্য এবং সময়ের আবর্তনে তারা দর্শন বৃক্ষের বহুসংখ্যক পুনরাবৃত্তিমূলক শাখায় সুসজ্জিত হয়েছে।
জ্ঞানতত্ত্ব
থাম্ব|[[এরিস্টটল|অ্যারিস্টটলে র (প্রাচীন গ্রিক দর্শনে র একজন প্রধান ব্যক্তিত্ব) ভাস্কর্য, এরিস্টটলপার্ক, স্টাগিরা]] দর্শনের আলোচ্য বিষয়কে সাধারণত তিন ভাগে বিভক্ত করে দেখানো হয় জ্ঞানতত্ত্ব, পরাতত্ত্ব বা চরম সত্তার তত্ত্ব এবং নীতি বা মূল্যতত্ত্ব।
জ্ঞানতত্ত্বের প্রধান প্রশ্ন হচ্ছে জ্ঞান বলতে কী বুঝায়। জ্ঞান কী প্রকারে অর্জিত হয়? মানুষের জ্ঞানের সীমাবদ্ধতা আছে কিংবা নেই ইত্যাদি। দর্শনের উল্লিখিত বিভাগগুলি তেমন পরস্পর বিচ্ছিন্ন নয়। জ্ঞানতত্ত্বেই যে কেবল জ্ঞানের প্রশ্ন নিহিত আছে, অপর বিভাগে নেই, একথা ঠিক নয়। প্রত্যেক ক্ষেত্রেই জ্ঞানের প্রশ্ন জড়িত। কিন্তু দর্শনের মূল প্রশ্নগুলির বৈশিষ্ট্য নিয়ে উপর্যুক্ত বিভাগগুলি চিহ্নিত করা চলে।
দর্শনের অন্যান্য বিষয়ের ন্যায় জ্ঞানের প্রশ্নেও কোনো একক এবং সর্বজনগ্রাহ্য সিদ্ধান্ত নেই। বিশ্বরহস্যের আলোচনায় দর্শনের ইতিহাসে ভাববাদী এবং বস্তুবাদী যে দুটি ধারার সাক্ষাৎ পাওয়া যায়, তারই অনুসরণে জ্ঞানের প্রশ্নেও দুটি প্রধান মত বিকাশ লাভ করেছে। একটি যুক্তিবাদী; অপরটি অভিজ্ঞতাবাদী। ‘যুক্তিবাদী জ্ঞানতত্ত্ব’ কথাটিতে ‘যুক্তি’ বিশেষ অর্থে ব্যবহৃত হয়। যুক্তি বলতে এখানে মন বুঝান হয়। যুক্তিবাদী জ্ঞানতত্ত্বের প্রধান ব্যাখ্যাতা হিসাবে ফরাসি দার্শনিক রেনে দেকার্ত (১৫৯৬-১৬৪০)-এর নাম বিখ্যাত।
বেকন, হবস, লক প্রমুখ দার্শনিকগণও জ্ঞানের প্রশ্ন নিয়ে পূর্বোক্ত দার্শনিকদের ন্যায়ই বিস্তৃতভাবে আলোচনা করেছেন। এঁদের জবাব অভিজ্ঞতাবাদ বলে পরিচিত। এঁদের মধ্যেও পরস্পরিক পার্থক্যের চেয়ে মিল এবং ঐক্যের সূত্র অধিক প্রবল। এঁদের মতে, জ্ঞানের উৎপত্তি মানুষের বাস্তব অভিজ্ঞতায়। অভিজ্ঞতা জ্ঞানের যেরূপ উৎস, তেমনি সমস্ত অনুমানের যথার্থতা কিংবা অযথার্থতার পরিমাপকও হচ্ছে অভিজ্ঞতা।